Vincent Gerard Nichols

Vincent Gerard Nichols (født 8. november 1945 i Crosby i Lancashire i England) er katolsk erkebiskop av Westminster, ordfører av Den katolske bispekonferense i England og Wales, og hovedrepresentant for den katolske kirke i England og Wales. Han har tidligere vært erkebiskop av Birmingham årene 2000–2009. Den 22. februar 2014 ble han en av den katolske kirkes kardinaler.

Liv og virke

Bakgrunn
Vincent Gerard Nichols foreldre var lærere. Som ung ville han bli lastebilsjåfør, men i tenårene vendte han seg mot prestekallet. Han studerte på St Mary's College i Crosby fra 1956 til 1963.

Prest
Den 21. desember 1969 ble han presteviet for erkebispedømmet Liverpool, og året derpå avla han lisensiatseksamen i teologi ved Pontificia Università Gregoriana i Roma.

Hjelpebiskop i Westminster
Nichols ble bispeviet den 24. januar 1992, og var da med sine 46 år den yngste biskopen i Storbritannia. Han ble bispeviet av erkebiskopen av Westminster, kardinal Basil Hume i Westminster Cathedral; medkonsekranter var Liverpools erkebiskop Derek Worlock, og East Anglias biskop Alan Charles Clark.

Han var da titulærbiskop av Othona, og hjelpebiskop i Westminster. I 1999 forrettet han ved kardinal Basil Humes begravelsesmesse.

Erkebiskop av Birmingham
I 2000 ble Nichols erkebiskop av Birmingham.

Da pave Johannes Paul II ble begravet var han kommentator i BBCs sendinger. Nichols tilhørte dem som virket for at John Henry Newman skulle helligkåres og var tilstede da Newmans grav ble åpnet i 2008, i et forsøk på å sikre relikvier.

Erkebiskop av Westminster
I 2009 ble han erkebiskop av Westminster.

Kardinal 
I konsistoriet av 22. februar 2014 opptok pave Frans ham som kardinalprest i kardinalskollegiet, med tittelkirken Santissimo Redentore e Sant’Alfonso in Via Merulana.

Verker
Han har publisert to bøker: Promise of Future Glory og Missioners.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Filippo Bernardini (1884-1954) *1933 
 Biskop Franz von Streng ((1884-1970) *1937
 Erkebiskop Bruno Bernard Heim ((1911-1903) *1961
 Erkebiskop Maurice Noël Léon Couve de Murville (1929–2007) *1982
 Kardinal George Basil Hume (1923–1999) *1976
 Kardinal Vincent Gerard Nichols (1945–) *1992

Referanser 

Engelske katolske biskoper
Engelske kardinaler
Linjen Rebiba
Personer fra Metropolitan Borough of Sefton